Likumprojekts

**Grozījumi likumā "**[**Par darbinieku aizsardzību darba devēja maksātnespējas gadījumā**](https://likumi.lv/ta/id/56944-par-darbinieku-aizsardzibu-darba-deveja-maksatnespejas-gadijuma)**"**

Izdarīt likumā "[Par darbinieku aizsardzību darba devēja maksātnespējas gadījumā](https://likumi.lv/ta/id/56944-par-darbinieku-aizsardzibu-darba-deveja-maksatnespejas-gadijuma)" (Latvijas Republikas Saeimas un Ministru Kabineta Ziņotājs, 2003, 22. nr.; 2004, 2. nr.; 2006, 5. nr.; 2007, 3. nr.; 2008, 3. nr.; 2009, 15. nr.; Latvijas Vēstnesis, 2009, 107. nr.; 2011, 92., 204. nr.; 2012, 100. nr.; 2013, 191. nr.) šādus grozījumus:

1. Papildināt 5. panta ceturto daļu pēc vārda "noteikto" ar vārdu "pusotru".

2. Izteikt 7. panta pirmo daļu šādā redakcijā:

"(1) Darbinieku prasījumu garantiju fonda līdzekļi tiek izlietoti:

1) darbinieku prasījumu apmierināšanai darba devēja maksātnespējas gadījumā;

2) administratora atlīdzības samaksai par darbinieku prasījumu iesniegšanu;

3) Maksātnespējas likuma 62. panta 7.1 daļā noteiktā depozīta segšanai."

3. Papildināt pārejas noteikumus ar 11. un 12. punktu šādā redakcijā:

"11. To darbinieku prasījumu apmierināšanai, kuru darba devēja maksātnespējas gadījums iestājies laika periodā no 2012. gada 1. janvāra līdz 2017. gada 31. decembrim, piemēro šā likuma normas par darbinieku prasījumu apmierināšanas kārtību tādā redakcijā, kāda tā bija spēkā 2017. gada 31. decembrī.

12. Grozījums šā likuma 7. panta pirmajā daļā stājas spēkā vienlaikus ar grozījumiem Maksātnespējas likuma 62. panta 7.2 daļā."

Likums stājas spēkā 2018. gada 1. janvārī.

Tieslietu ministrs

Dzintars Rasnačs